ORISSAARE LASTEAIA HOOLEKOGU KOOSOLEKU

**PROTOKOLL**

8.detsember 2016

Algus: 17.00, lõpp: 18.00

Koht: Lasteaia saal

Juhatas Saida Kuusk

Protokollis Brenda Holt

Koosolekul osalesid hoolekogu liikmed Ave Erikso, Evely Valgur,lasteaia kasvataja Ülle Sülla ja Orissaare Valla esindaja Martin Käärid.

Puudus hoolekogu liige Sigrid Schönberg

**PÄEVAKORD**

1. 2016 aasta eelarve analüüs- kokkuvõte (direktor)
2. Suvised lasteaia kulud-tulud ja analüüs (direktor)
3. 2017 aasta eelarve ja selle koostamine (direktor)
4. Jooksvad küsimused.
5. **Päevakorra punkt number 1-** 2016 aasta eelarve analüüs-kokkuvõte.

2016. aasta eelarve oli 236 003 eurot, mille sees olid palgad, administreerimis kulud, lähetus- ja koolituskulud, ruumide majandamis kulud, sõidukite ülalpidamis kulud, infokommunikatsiooni kulud, inventar, toiduained, meditsiini-ja hügieenitarbed ja õppevahendid. 2016 aasta jäid kulud eelarve piiridesse.

1. **Päevakorra punkt number 2-** Suvised lasteaia kulud-tulud ja analüüs.

Selle suve elektri kuluks oli 733 eurot ja eelmisel suvel oli selleks 564 eurot. Vett kulus 2016 aasta suvel 239 eurot ning eelmisel aastal 377 eurot. Selle aasta külma suve tõttu, olid lasteaias järgi ka radiaatorid. Hoonete ja ruumide korrashoid 2015 aasta suvel läks maksma 589 eurot ning sellel aastal 858 eurot. Eelmise aasta toidusummaks oli 849 eurot, sel aastal 1 058 eurot. Õppevahenditele kulus eelmisel suvel 230 eurot, seekord 555 eurot. Kulud ja tulud on võetud juuni, juuli ja augusti kuu kohta. Selle aasta suvel on läinud 2 020 eurot rohkem, võrreldes eelmise aasta suvega.

1. **Päevakorra punkt number 3**- 2017 aasta eelarve ja selle koostamine.

Lasteaaia eelarve projekt, summas 293 891 eurot, on hetkel edastatud Orissaare Vallavalitsusele ning selle üle tehakse otsus 1. märtsil 2017. Eelarve on koostatud lasteaia direktori, Saida Kuusk’e poolt.

1. **Päevakorra punkt number 4-** Jooksvad küsimused.

Eestis elavate loomade ja lindude topiste näituse täpsustamine, mis toimub jaanuari kuus lasteaia ruumides. Kuupäev on veel otsustamisel. Näitus on avatud kõigile huvilistele.

Koguti mõtteid lasteaia juubeli esinejate leidmiseks, et mitmekesistada eeskava. Juubeli pidu toimub 10. märtsil Orissaare kultuurimajas.

Arutati fotograafi leidmist jõulupeole. Valituks osutus Tiina Pitk, keda kahjuks olude tõttu jõulupeol pildistamas ei olnud. Samuti võttis Brenda Holt ülesse teema, et kas jõuluvanaga peale jõulupidu ka eraldi pilte teha saaks. Eelnevate aastate kogemuste tõttu kahjuks see võimalik ei ole.